Benvolgut/da pare/mare/tutor/tutora:

Amb aquesta carta volem posar en el seu coneixement que aquest curs comencem a l'Institut Matilde Salvador un projecte educatiu innovador per millorar la integració escolar, la convivència entre l'alumnat, i sobretot per evitar l'assetjament escolar.

Es tracta del programa TEI ("Tutoria entre Iguals"), un programa en què cada alumne/a de 1r d'ESO serà supervisat per un alumne/a de 3r d'ESO, que estarà a prop seu per tal d'ajudar en la seua integració al centre, disminuir la seua inseguretat, resoldre els conflictes mitjançant el diàleg, actuar com a referent per millorar la seua autoestima i disminuir els desequilibris de les forces que origina la violència i l'assetjament escolar.

Aquest programa ha estat aprovat pel Claustre de Professors i pel Consell Escolar. En la seua aplicació, els/les alumnes estaran sensibilitzats contra l'assetjament escolar i en favor d'un model de relació entre companys basat en el respecte mutu, la corresponsabilitat i la solidaritat.

Aquest model de relació entre companys serà reforçat durant les hores de tutoria i en diferents moments al llarg del curs. En aquestes sessions, el/la coordinador/a del programa, el/la orientador/a i els/les tutors/es dels/de les alumnes de 1r i 3r d'ESO portaran a terme un seguit d'activitats, dinàmiques i reunions, centrades en l'educació emocional i els valors, on l'empatia, el respecte, el compromís i sobretot l'apoderament dels alumnes i les alumnes del centre els faça sentir protagonistes del seu procés educatiu.

Comptem amb el seu suport i col·laboració, per seguir treballant sobre la millora de la convivència i el desenvolupament de la cultura de la pau en el nostre centre educatiu.

Si alguna família no vol que el seu fill/a participe en aquest programa ha de comunicar-lo durant aquesta setmana a la directora del Centre (Raquel Morillo, 964 73 89 90).

Salutacions,

Chelo Bru i Susana Gil coordinadores del TEI.